techiaith/cofnodycynulliad_en-cy huggingface dataset:
English: The scope of the strategy was extended to include workplace harassment, because, as it says, women's safety can only come from change in a culture that fails to tackle toxic masculinity. Unfortunately, we've seen numerous examples of that culture in various organisations in recent weeks. So, do you agree with me, Minister, that trade unions are key to holding workplaces to account, and making sure that bosses are doing everything they can to prevent sexual harassment? We need good men in the room and employers to look at systems and procedures that enable and facilitate safe challenges. And would you join with me in welcoming the work that Wales TUC has done with Welsh Women's Aid to develop a toolkit, which I'll be launching here in March, that will help union reps to carry out that work?
Welsh: Cafodd cwmpas y strategaeth ei ymestyn i gynnwys aflonyddu yn y gweithle, oherwydd, fel y dywed, dim ond yn sgil newid mewn diwylliant sy'n methu mynd i'r afael â gwrywdod gwenwynig y gellir cyflawni diogelwch menywod. Yn anffodus, rydym wedi gweld sawl enghraifft o'r diwylliant hwnnw mewn gwahanol sefydliadau yn ystod yr wythnosau diwethaf. Felly, ydych chi'n cytuno â mi, Gweinidog, bod undebau llafur yn allweddol i ddwyn gweithleoedd i gyfrif, a sicrhau bod penaethiaid yn gwneud popeth o fewn eu gallu i atal aflonyddu rhywiol? Mae angen dynion da yn yr ystafell a chyflogwyr i edrych ar systemau a gweithdrefnau sy'n galluogi a hwyluso heriau diogel. Ac a fyddech chi'n ymuno â mi wrth groesawu'r gwaith y mae TUC Cymru wedi'i wneud gyda Cymorth i Ferched Cymru i ddatblygu pecyn cymorth, y byddaf yn ei lansio yma ym mis Mawrth, a fydd yn helpu cynrychiolwyr undebau i wneud y gwaith hwnnw?
English: Thank you. And thank you to Joyce Watson for bringing the workplace sexual harassment toolkit to our attention today. I think it will be an extremely useful tool, once it has been launched, and it has been developed jointly with Welsh Women's Aid and Wales TUC. And it's very much in alignment with our aim to, obviously, ensure that workplaces are safe for employees, but also to ensure that employers have the tools that they need to deal with any breaches when they do happen. The Welsh Government has a long history of working with Welsh Women's Aid, and I think that this toolkit is another example of their passion and devotion to make sure that we do eradicate violence against women and girls. And I know that the Minister for Social Justice is very welcoming of the toolkit also.
Welsh: Diolch. A diolch i Joyce Watson am ddod â'r pecyn cymorth aflonyddu rhywiol yn y gweithle i'n sylw ni heddiw. Rwy'n credu y bydd yn adnodd defnyddiol dros ben, wedi iddo gael ei lansio, ac mae wedi'i ddatblygu ar y cyd gyda Cymorth i Fenywod Cymru a TUC Cymru. Ac mae'n cyd-fynd yn dda â'n nod, yn amlwg, i sicrhau bod gweithleoedd yn ddiogel i weithwyr, ond hefyd i sicrhau bod gan gyflogwyr yr offer sydd eu hangen arnyn nhw i ymdrin ag unrhyw doriadau pan fyddant yn digwydd. Mae gan Lywodraeth Cymru hanes hir o weithio gyda Cymorth i Ferched Cymru, a chredaf fod y pecyn cymorth hwn yn enghraifft arall o'u hangerdd a'u hymroddiad i wneud yn siŵr ein bod yn dileu trais yn erbyn menywod a merched. Ac rwy'n gwybod bod y Gweinidog Cyfiawnder Cymdeithasol yn croesawu'r pecyn cymorth yn fawr hefyd.
English: Our economic mission sets out Welsh Government's economic priorities. We are strengthening the sectors across the Welsh economy by focusing on support for firms to innovate and diversify, speeding up business decarbonisation, and investing in climate-resilient infrastructure.
Welsh: Mae ein cenhadaeth economaidd yn nodi blaenoriaethau economaidd Llywodraeth Cymru. Rydyn ni'n cryfhau'r sectorau ledled economi Cymru drwy ganolbwyntio ar gymorth i gwmnïau arloesi ac arallgyfeirio, cyflymu datgarboneiddio busnesau, a buddsoddi mewn seilwaith sy'n gydnerth o ran yr hinsawdd.
English: Diolch, Trefnydd. Thank you. A popular independent cafe, called Marmajo's, had premises on Pen-y-fan industrial estate in Crumlin until it very recently closed, and the owner, Charlie Allcock, reluctantly made a really hard decision, after watching her energy bills triple, to almost £1,800 a month. Also, in Pontllanfraith, the Islwyn bowls club reopened following the pandemic restrictions, but the bar and function room have also remained closed as the local authority seeks someone to take it over, and the commercial side of the club needs to be secured in the future. And in Blackwood, HSBC have announced their intention to close their branch in July this year. So, in communities throughout Islwyn, the consequences of 13 long, cold years of Tory austerity and the pandemic, and now the Tory cost-of-living crisis, are removing or endangering the important fabric of community life. Trefnydd, the people of Islwyn are grateful for their Welsh Labour Government that seeks, within its devolved functions and within its strict financial envelope, to encourage economic activity. One such area of Welsh Government activity has been in the creative arts. Executives of Netflix last week told the Welsh Affairs Select Committee that their shows, such as Sex Education, which saw filming in Newbridge town centre and across Gwent, contributed £200 million to the Welsh economy over the last five years. What other imaginative avenues, Trefnydd, are open to the Welsh Government to seek to bring life and energy into Islwyn's economic life?
Welsh: Diolch, Trefnydd. Roedd gan gaffi annibynnol poblogaidd, o'r enw Marmajo's, safle ar stad ddiwydiannol Pen-y-fan yng Nghrymlyn nes iddo gau yn ddiweddar iawn, ac fe wnaeth y perchennog, Charlie Allcock, benderfyniad anodd iawn yn groes i'r graen, ar ôl gwylio ei biliau ynni yn cynyddu deirgwaith i bron i £1,800 y mis. Hefyd, ym Mhontllanfraith, ailagorodd clwb bowlio Islwyn yn dilyn cyfyngiadau'r pandemig, ond mae'r bar a'r ystafell ddigwyddiadau hefyd yn dal i fod ar gau wrth i'r awdurdod lleol geisio dod o hyd i rywun i gymryd yr awenau, ac mae angen sicrhau ochr fasnachol y clwb yn y dyfodol. Ac yn y Coed Duon, mae HSBC wedi cyhoeddi eu bwriad i gau eu cangen ym mis Gorffennaf eleni. Felly, mewn cymunedau ledled Islwyn, mae canlyniadau 13 mlynedd oer o gyni'r Torïaid a'r pandemig, ac erbyn hyn argyfwng costau'r Torïaid, yn cael gwared ar wead pwysig bywyd cymunedol neu yn ei beryglu. Trefnydd, mae pobl Islwyn yn ddiolchgar am Lywodraeth Lafur Cymru sy'n ceisio, o fewn ei swyddogaethau datganoledig ac o fewn ei hamlen ariannol lem, i annog gweithgarwch economaidd. Un maes o'r fath weithgarwch gan Lywodraeth Cymru yw'r celfyddydau creadigol. Dywedodd swyddogion gweithredol Netflix yr wythnos diwethaf wrth y Pwyllgor Dethol ar Faterion Cymreig bod eu sioeau, fel Sex Education, a welodd ffilmio yng nghanol tref Newbridge ac ar draws Gwent, wedi cyfrannu £200 miliwn at economi Cymru dros y pum mlynedd diwethaf. Pa lwybrau llawn dychymyg eraill, Trefnydd, sy'n agored i Lywodraeth Cymru i geisio dod â bywyd ac egni i fywyd economaidd Islwyn?
English: Thank you, and I'm very sorry to hear about the businesses and organisations in your constituency that have had to unfortunately close. As you know, here in Wales, we have Business Wales, and that's just about to celebrate its tenth anniversary, and they've provided a single integrated service to support businesses through these very difficult and uncertain economic times. That includes during the pandemic, as we left the European Union, and obviously the current cost-of-business crisis. Nearly 32,000 businesses were supported through the economic resilience fund during the pandemic, and direct support is available for businesses who continue to face uncertainties due to the cost-of-living crisis, the business crisis and, of course, the recession. There are many businesses in your constituency that have received support and, as you know, we've recently rolled out the business productivity enhancement programme. That's aimed at supporting SME manufacturing businesses also.
Welsh: Diolch yn fawr, ac mae'n ddrwg iawn gen i glywed am y busnesau a'r sefydliadau yn eich etholaeth sydd wedi gorfod cau yn anffodus. Fel y gwyddoch chi, yma yng Nghymru, mae gennym Busnes Cymru, ac mae hwnnw ar fin dathlu ei ddegfed pen-blwydd, ac maen nhw wedi darparu un gwasanaeth integredig i gefnogi busnesau drwy'r cyfnod economaidd anodd ac ansicr iawn hwn. Mae hynny'n cynnwys yn ystod y pandemig, wrth i ni adael yr Undeb Ewropeaidd, ac yn amlwg yr argyfwng costau busnes presennol. Cefnogwyd bron i 32,000 o fusnesau drwy'r gronfa cadernid economaidd yn ystod y pandemig, ac mae cymorth uniongyrchol ar gael i fusnesau sy'n parhau i wynebu ansicrwydd oherwydd yr argyfwng costau byw, yr argyfwng busnesau ac, wrth gwrs, y dirwasgiad. Mae llawer o fusnesau yn eich etholaeth wedi cael cymorth ac, fel y gwyddoch chi, rydym wedi cyflwyno'r rhaglen gwella cynhyrchiant busnes yn ddiweddar. Bwriad honno yw cefnogi busnesau gweithgynhyrchu bach a chanolig hefyd.
English: Business Minister, for people in Islwyn, since 2019, they have experienced a real-terms increase of just £2.59 in their weekly earnings. Clearly, this isn't enough to keep pace with inflation, and the only way to combat this in Wales is by truly supporting our private sector and making Wales a more attractive place to invest in so they can employ more people on better wages. Clearly, this isn't happening at the moment, with Wales having seen the biggest fall in employment in the UK over the last years. Business Minister, how do you intent to curb this worrying trend?
Welsh: Gweinidog Busnes, mae pobl yn Islwyn, ers 2019, wedi gweld cynnydd mewn termau real o ddim ond £2.59 yn eu henillion wythnosol. Yn amlwg, nid yw hyn yn ddigon i gynyddu ar yr un raddfa â chwyddiant, a'r unig ffordd i frwydro yn erbyn hyn yng Nghymru yw drwy wirioneddol gefnogi ein sector preifat a gwneud Cymru'n lle mwy deniadol i fuddsoddi ynddo fel y gallant gyflogi mwy o bobl ar gyflogau gwell. Yn amlwg, nid yw hyn yn digwydd ar hyn o bryd, gyda Chymru wedi gweld y cwymp mwyaf mewn cyflogaeth yn y DU dros y blynyddoedd diwethaf. Gweinidog Busnes, sut ydych chi'n bwriadu rheoli'r duedd bryderus hon?
English: I disagree with the Member profoundly that Wales isn't an attractive place to do business and to bring new businesses. I think you just need to look at our track record and also the work the Development Bank of Wales has done. I mentioned the business productivity enhancement programme that's recently been rolled out that's attracting new businesses. Again, the number of jobs that have been created just in the last two years in Rhianon Passmore's constituency totalled 621 jobs, with 220 new-start businesses, and has provided dedicated support to 1,102 businesses in Caerphilly.
Welsh: Rwy'n anghytuno â'r Aelod yn ddirfawr nad yw Cymru'n lle deniadol i wneud busnes ac i ddod â busnesau newydd yma. Rwy'n credu bod angen i chi edrych ar ein hanes blaenorol a hefyd y gwaith mae Banc Datblygu Cymru wedi ei wneud. Soniais am y rhaglen gwella cynhyrchiant busnes sydd wedi'i chyflwyno'n ddiweddar sy'n denu busnesau newydd. Unwaith eto, cyfanswm nifer y swyddi sydd wedi'u creu yn ystod y ddwy flynedd ddiwethaf yn etholaeth Rhianon Passmore oedd 621 o swyddi, gyda 220 o fusnesau newydd yn cychwyn, ac wedi darparu cefnogaeth bwrpasol i 1,102 o fusnesau yng Nghaerffili.
English: Thank you. Well, as is the case in England, the Minister works very closely with developers, for instance, and I know, around the developers' pact, the Minister's been doing that. She's also kept Members updated, so I appreciate that you will already have that information as well. The Minister is obviously working closely with the UK Government to see what aspects of the legislation we can look at, and I'm sure that she will keep us updated.
Welsh: Diolch. Wel, fel sy'n digwydd yn Lloegr, mae'r Gweinidog yn gweithio'n agos iawn gyda datblygwyr, er enghraifft, ac rwy'n gwybod, ynghylch cytundeb y datblygwyr, mae'r Gweinidog wedi bod yn gwneud hynny. Mae hi hefyd wedi sicrhau bod Aelodau'n cael yr wybodaeth ddiweddaraf, felly rwy'n gwerthfawrogi y bydd gennych yr wybodaeth honno eisoes hefyd. Mae'n amlwg bod y Gweinidog yn cydweithio'n agos â Llywodraeth y Deyrnas Unedig i weld pa agweddau o'r ddeddfwriaeth y gallwn ni edrych arnyn nhw, ac rwy'n siŵr y bydd hi'n rhoi'r wybodaeth ddiweddaraf i ni.
English: So, in relation to the first part of your question around remediation, I know the Minister has been working very hard to make sure that there is a programme of work that can be outlined, so that people do get that confidence, because I can imagine nothing worse than owning a home and knowing of the potential disaster that could befall it. And I know the Minister also is working very closely, as I say, with the UK Government, and has been having discussions with Michael Gove around that protection, as you referred to it, with developers who do not consider the requirements that will be needed from them, when they build in the future. So, yes, the short answer to your question is 'yes'.
Welsh: Felly, mewn cysylltiad â rhan gyntaf eich cwestiwn ynghylch cyweirio, rwy'n gwybod bod y Gweinidog wedi bod yn gweithio'n galed iawn i sicrhau rhaglen waith y gellir ei hamlinellu, fel bod pobl yn ffyddiog, oherwydd ni allaf ddychmygu dim byd gwaeth na bod yn berchen ar gartref a gwybod am y drychineb posibl a allai ddod i'w ran. Ac rwy'n gwybod bod y Gweinidog hefyd yn gweithio'n agos iawn, fel y dywedais i, gyda Llywodraeth y DU, ac wedi bod yn cael trafodaethau gyda Michael Gove ynghylch yr amddiffyniad hwnnw, fel y cyfeirioch chi ato, gyda datblygwyr nad ydyn nhw'n ystyried y gofynion fydd arnyn nhw, pan fyddant yn adeiladu yn y dyfodol. Felly, ie, yr ateb byr i'ch cwestiwn yw 'byddwn'.
English: Thank you for that. I'm pleased to hear that, and I'm sure residents and action groups across Wales, who are affected by this will be pleased as well to hear that response. A word that hasn't been used by the Welsh Government, but, on Sunday, was used by the UK Government, was to apologise for the shortcomings in the building regulation environments that allowed these buildings to be put up in the first place, and, ultimately, end up in the situation we are in at the moment. Given the position that you occupy within the Government, will you apologise today, similar to how the UK Government apologised on the weekend, via Michael Gove? Because, whilst it won't put the buildings right, it will give a huge amount of comfort to those individuals and residents who find themselves on the wrong end of this situation through no fault of their own.
Welsh: Diolch am hynny. Rwy'n falch o glywed hynny, ac rwy'n siŵr y bydd trigolion a grwpiau gweithredu ledled Cymru, yr effeithir arnyn nhw gan hyn yn falch hefyd o glywed yr ymateb yna. Gair nad yw wedi cael ei ddefnyddio gan Lywodraeth Cymru, ond, ddydd Sul, a ddefnyddiwyd gan Lywodraeth y DU, oedd ymddiheuro am y diffygion yn yr amgylcheddau rheoleiddio adeiladu a oedd yn caniatáu i'r adeiladau hyn gael eu codi yn y lle cyntaf, ac, yn y pen draw, arwain at y sefyllfa yr ydym ynddi ar hyn o bryd. O ystyried eich safle yn y Llywodraeth, a fyddwch yn ymddiheuro heddiw, yn debyg i'r modd yr ymddiheurodd Llywodraeth y DU ar y penwythnos, drwy Michael Gove? Oherwydd, er na fydd yn cyweirio'r adeiladau, bydd yn rhoi llawer iawn o gysur i'r unigolion a'r trigolion hynny sy'n cael eu hunain yn y sefyllfa anffodus hon heb fod yna unrhyw fai arnyn nhw.
English: Well, of course, we are very sorry that anybody finds themselves living with those concerns. But, as I say, it was really important that we took a step back and looked at what work could be done, and, as I say, the Minister does have a programme of work to assist with these people.
Welsh: Wel, wrth gwrs, mae'n ddrwg iawn gennym fod unrhyw un yn gorfod byw gyda'r pryderon hynny. Ond, fel rwy'n dweud, roedd hi'n bwysig iawn ein bod ni wedi cymryd cam yn ôl ac edrych ar ba waith y gellid ei wneud, ac, fel rwy'n dweud, mae gan y Gweinidog raglen waith i gynorthwyo'r bobl yma.
English: The leader of Plaid Cymru - Adam Price.
Welsh: Arweinydd Plaid Cymru nawr - Adam Price.
English: Thank you very much, Llywydd. May I, on behalf of the Plaid Cymry group in the Senedd, but also on behalf of the party more broadly, extend our sincerest condolences to the First Minister on his bereavement? It is a blow that's difficult to comprehend, if truth be told, and we want to ensure that he is aware how much support we wish to give him during this most difficult period, and that, as has been said already, is broadly shared. I was in the Melin Drafod conference over the weekend, and people there had felt the blow of this loss and the anguish that the First Minister faces.
Welsh: Diolch yn fawr iawn, Llywydd. A gaf innau, ar ran grŵp Plaid Cymru yn y Senedd, ond hefyd ar ran y blaid yn fwy eang, estyn ein cydymdeimladau dwysaf ni hefyd i'r Prif Weinidog ar ei golled? Mae'n ergyd y mae'n anodd amgyffred â hi, a dweud y gwir, ac rŷn ni eisiau gwneud yn sicr ei fod e'n ymwybodol faint o gefnogaeth rŷn ni eisiau dangos iddo fe yn y cyfnod anodd yma, ac mae hynny, fel sydd wedi cael ei ddweud eisoes, yn cael ei rannu mor eang. Mi oeddwn i yng nghynhadledd Melin Drafod ar y penwythnos, ac mi oedd pobl yno hefyd wedi teimlo yr ergyd o'r golled yma a'r ing y mae'r Prif Weinidog yn ei wynebu.
English: The Welsh Government has formally commenced the NHS pay-round process for 2023-24 by sending a remit letter to the NHS pay review body. The Welsh Government's evidence to the pay review body, along with the letter, was sent on the same day, 11 January, that the health unions said that they were no longer prepared to engage with a review body process that they no longer trusted, calling instead for direct negotiations with the Government for next year. Why, effectively, begin a new dispute with the unions over next year's pay even before this year's pay dispute is resolved? How is that going to rebuild the trust of the workforce?
Welsh: Mae Llywodraeth Cymru wedi dechrau'r broses rownd gyflogau'r GIG yn ffurfiol ar gyfer 2023-24 drwy anfon llythyr cylch gwaith at gorff adolygu cyflogau'r GIG. Cafodd tystiolaeth Llywodraeth Cymru i'r corff adolygu cyflogau, ynghyd â'r llythyr, ei anfon ar 11 Ionawr, yr un diwrnod pan ddywedodd yr undebau iechyd nad oedden nhw bellach yn barod i ymgysylltu â phroses corff adolygu nad oedden nhw'n ymddiried ynddi bellach, gan alw yn hytrach am drafodaethau uniongyrchol gyda'r Llywodraeth ar gyfer y flwyddyn nesaf. Pam dechrau anghydfod newydd gyda'r undebau dros gyflog y flwyddyn nesaf hyd yn oed cyn i'r anghydfod cyflog eleni gael ei ddatrys? Sut mae hynny'n mynd i ailadeiladu ymddiriedaeth y gweithlu?
English: Thank you. As you know, the Minister for Health and Social Services continues to engage with trade unions. I know that her officials have met with the trade unions today and I think they're planning to meet again next week. We want to keep our door open; we want to continue to have discussions to, obviously, support our NHS staff. As you said, the Minister now is looking to the next year, because in the process, you have to do that. But, I think what is really important is that, unlike England, we have kept that engagement with our trade unions to ensure that they do feel listened to. Also, I should just say that across the Welsh Government, every Minister is looking at what more funding we can bring forward - we're looking at our underspends and we're looking at our reserves - to try to put more money into that pot of money that we want to give not just to our NHS staff, but to our teachers and public service workers. If that happens, we won't be able to do other things. So, I don't want to underestimate the work that we are doing, as a Welsh Government, to try to bring a resolution to this.
Welsh: Diolch. Fel y gwyddoch chi, mae'r Gweinidog Iechyd a Gwasanaethau Cymdeithasol yn parhau i ymgysylltu ag undebau llafur. Rwy'n gwybod bod ei swyddogion hi wedi cwrdd â'r undebau llafur heddiw ac rwy'n credu eu bod nhw'n bwriadu cwrdd eto'r wythnos nesaf. Rydyn ni eisiau cadw ein drws ar agor; rydyn ni eisiau parhau i gael trafodaethau, yn amlwg, i gefnogi ein staff GIG. Fel y dywedoch chi, mae'r Gweinidog nawr yn edrych at y flwyddyn nesaf, oherwydd yn y broses, mae'n rhaid i chi wneud hynny. Ond, rwy'n credu mai'r hyn sy'n bwysig iawn yw ein bod, yn wahanol i Loegr, wedi cadw'r ymgysylltu hwnnw â'n hundebau llafur i sicrhau eu bod yn teimlo bod rhywun yn gwrando arnyn nhw. Hefyd, dylwn i ddweud, ar draws Llywodraeth Cymru, fod pob Gweinidog yn edrych i weld pa gyllid ychwanegol y gallwn ni ei gyflwyno - rydyn ni'n edrych ar ein tanwario ac rydyn ni'n edrych ar ein cronfeydd wrth gefn - i geisio rhoi mwy o arian i'r pot hwnnw o arian rydyn ni eisiau ei roi nid yn unig i'n staff yn y GIG, ond i'n hathrawon a'n gweithwyr gwasanaethau cyhoeddus. Os bydd hynny'n digwydd, fyddwn ni ddim yn gallu gwneud pethau eraill. Felly, dydw i ddim eisiau tanbrisio'r gwaith yr ydym yn ei wneud, fel Llywodraeth Cymru, i geisio datrys hyn.
English: You say that you've taken a different approach to the UK Government, but the remit letter that you've sent mirrors that of the UK Government exactly in emphasising affordability. You also define what affordability means - the amount that you, as a Government, can afford to pay - because you say in the letter: 'In the absence of increased UK Government funding, any changes to NHS staff's terms and conditions will need to come from existing budgets.' The problem is that that isn't true, as you could increase income taxes, which would mean that you could afford a fairer pay offer. Why didn't you include that option for the pay review body to consider, if this is a genuinely independent process?
Welsh: Rydych chi'n dweud eich bod wedi mabwysiadu dull gwahanol i Lywodraeth y DU, ond mae'r llythyr cylch gwaith rydych chi wedi'i anfon yn adlewyrchu un Llywodraeth y DU yn union, wrth bwysleisio fforddiadwyedd. Rydych chi hefyd yn diffinio beth mae fforddiadwyedd yn ei olygu - y swm yr ydych chi, fel Llywodraeth, yn gallu fforddio ei dalu - oherwydd rydych chi'n dweud yn y llythyr: 'Yn absenoldeb cynnydd mewn cyllid gan Lywodraeth y DU, bydd angen i unrhyw newidiadau i delerau ac amodau staff y GIG ddod o gyllidebau sy'n bodoli eisoes.' Y broblem yw nad yw hynny'n wir, gan y gallech gynyddu trethi incwm, a fyddai'n golygu y gallech fforddio cynnig cyflog tecach. Pam na wnaethoch chi gynnwys yr opsiwn hwnnw i'r corff adolygu cyflogau ei ystyried, os yw hon yn broses wirioneddol annibynnol?